" समय में निर्णय नहीं लिया गया तो, जल्द निराश होगा सबसे बड़ा फैन बेस"

Sat, 13 Apr 2024 19:43:42 +0000

रॉयल चैलेंजर्स बैंगलोर के ऊपर आईपीएल के बहुत शुरुआत में ही प्ले ऑफ से बाहर होने का साया मंडरा रहा है टीम अब तक 6 में से 5 मैच हार चुकी है और पॉइंट्स टेबल में अंतिम स्थान में है। आरसीबी के लिए इस सीजन में भी कुछ अच्छा होता नजर नहीं आ रहा है। इस बार भी केवल विराट कोहली का बल्ला ही रन उगल रहा है जो इस समय ऑरेंज कैप पहने मैदान में नजर आते है लेकिन टीम के अन्य खिलाड़ी बैटिंग के समय ड्रेसिंग रूम में नजर आते है और गेंदबाज फेंकी गई गेंदों को ग्राउंड से बाहर देखते।

टीम के कप्तान पिछले सीजन जैसा प्रदर्शन नहीं कर पा रहे है जिससे कमजोर ओपनिंग होने के कारण मध्यक्रम में दवाब बढ़ता है।लेकिन जब मध्यक्रम के नायक मैक्सवेल और कैमरून ग्रीन भी परफॉर्मेंस नहीं दे पाते तो पूरा जिम्मा कोहली के कंधो में आ जाता है जिससे उनका स्ट्राइक रेट कम होता है तो टीम का रन रेट। हालांकि दिनेश कार्तिक और महिपाल लॉमरोर टीम के लिए अच्छा प्रदर्शन करते हुए दिखे है और आरसीबी का एक मैच जीतना भी कार्तिक की बल्लेबाजी के कारण संभव हो पाया है। महिपाल लॉमरोर की अच्छी बल्लेबाजी के बावजूद भी उन्हें ऊपर न खिलाना टीम के मैनेजमेंट पर सवालिया निशान खड़ा करता है।

आरसीबी की गेंदबाजी यूनिट इस आईपीएल में बिलकुल ही असहाय नजर आ रही है। टॉपली की कुछ गेंद अच्छे टप्पे में गिरती है लेकिन पूरी नहीं सिराज को कहां प्रयोग करे यह टीम के लिए सिर दर्द बना हुआ है जिससे धारदार गेंदबाज भी अपनी तीक्ष्णता तलाशते दिख रहे है।स्पिन गेंदबाजी तो टीम में नदारद ही दिखती है मयंक डागर इंप्रेस करने में नाकामयाब रहे है साथ ही टीम ने करण शर्मा को अब तक मौका क्यूं नही दिया यह प्रश्न मैनेजमेंट की सोच पर सवाल खड़े करता है। यश दयाल , व्यशक राजकुमार और आकाशदीप को एक नेतृत्व की कमी साफ झलक रही है क्योंकि किसी अनुभव का साथ उन्हें मैदान में दिख नही रहा। ग्लेन मैक्सवेल एक मात्र गेंदबाज है जो ठीक ठाक करते नजर आ रहे है।

मैनेजमेंट यदि सही समय में उपयुक्त निर्णय नहीं लेती और टीम के अनुभवी खिलाड़ी यदि अपनी जिम्मेवारी नही लेते तो जल्द ही इस बार सबसे लॉयल फैन बेस वाली टीम शुरुआत में ही अपने फैन को निराश करते नजर आएगी।