आरसीबी अजब है , सबसे गजब है।

Wed, 15 May 2024 13:17:30 +0000

आईपीएल की एक टीम जिसका सबसे बड़ा फैन बेस है,और साथ ही लॉयल फैन बेस भी। अब तक टीम ने एक भी खिताब नहीं जीता है लेकिन फैंस के दिल जीतने में कभी कमी भी नहीं छोड़ी। यह टीम है आईपीएल की सबसे अदभुत टीम रॉयल चैलेंजर्स बेंगलुरू।

इस बार भी आईपीएल में टीम के लिए फैंस गणित लगा रहे है यदि ऐसा होगा तो हम अंदर हो जाएंगे, और नहीं तो बाहर।ये सब फैंस के लिए नया नहीं है, आरसीबी के फैंस साल दर साल ऐसा करते नजर आते रहते है। हालांकि एक समय ऐसा था जब लग रहा था इस बार आईपीएल में सबसे पहले कोई बाहर होगा तो वह रॉयल चैलेंजर्स बेंगलुरु होगी ,इसके लिए जरूरत थी केवल एक हार की। लेकिन हम जानते है , बैंगलोर अजब है इस टीम ने आईपीएल में लगातार 6 मैच हारे और ऐसी स्तिथि में एक मैच हारते ही टीम बाहर हों जाती ।लेकिन इस टीम ने गजब कर दिया और वह मैच अब तक नहीं आने दिया और लगातार 5 मैच जीत कर प्लेऑफ पहुंचने की उम्मीदें कायम रखी।

अब आरसीबी को प्लेऑफ में पहुंचने के लिए केवल दो काम करने की जरूरत है। पहला तो यह की अपने अंतिम मैच में चेन्नई को हरा दे। और दूसरा यह कि जब हराए तो पहली बैटिंग कर कम से कम 200 रन बना कर 18 रनों से या दूसरी बैटिंग करते हुए 11 गेंद रहते जीत हासिल कर ले।

इस बार आरसीबी एकमात्र टीम ऐसी है जिसने लगातार 5 मैच जीते है। साथ ही 2011 में लगातार 7 मैच जीत का अनुभव भी इस टीम के पास है जिसे आरसीबी एक सकारात्मक रूप में देख सकती है। बाकी अपने खेल से लगातार सबको चौंकाने की क्षमता तो है ही आरसीबी के पास।